थैलेसीमिया से पीड़ित सलोनी के लिए बच्चे भी जुटा रहे सहयोग राशि
नीमच | कक्षा दूसरी में पढ़ने वाली सलोनी थैलेसीमिया से पीड़ित है। इलाज के लिए 9 लाख की मदद चाहिए। चार लाख अहमदाबाद ट्रस्ट देगा। पांच लाख के लिए शहर के संगठन साथ बच्चे भी सहयोग राशि जुटा रहे है। अब तक करीब डेढ़ लाख रुपए एकत्र हो गए है। दो लाख रुपए का प्रस्ताव सीएम चौहान को भेजा है।
माधवगंज निवासी अर्जुन ग्वाला की 10 वर्षीय बेटी सलोनी को थैलेसीमिया से पीड़ित है। परिवार की आर्थिक स्थिति ठीक नहीं होने से रक्तदाता क्लब, प्रेस क्लब के साथ कई संगठन राशि जुटाने के लिए मुहिम चला रहे हैं। रेडक्रॉस ब्लड बैंक प्रभारी राठौड़ ने बताया सलोनी के इलाज के लिए रुपए जुटाए जा रहे हैं। एसपी मनोज कुमार सिंह की बेटियों नव्या और भव्या ने अपनी गुल्लक में जमा करीब 5 हजार रुपए की राशि सलोनी के इलाज के लिए दी है। रक्तदाता क्लब के राकेश खींची ने बताया स्प्रिंग वुड स्कूल के बच्चों ने भी सहयोग राशि दी है। अन्य स्कूलों के बच्चे भी राशि एकत्र कर रहे हैं। उधर ग्वाला समाज द्वारा जुटाई सहयोग राशि रविवार को सलोनी के घर जाकर परिजन को सौंपी। पूनम रोतेले, चांदमल सुराह, चंचल सफा, किशोर रोतेले ,अशोक सुराह,गोलू शर्मा उपस्थित थे।
मेघदूतनगर में डामरीकरण शुरू- मंदसौर | वार्ड 39 मेघदूतनगर में 48 लाख की लागत से डामरीकरण का शुभारंभ हुआ। नपाध्यक्ष प्रहलाद बंधवार ने पूजन कर कार्य शुरू किया। क्षेत्रीय पार्षद विद्या दशोरा, नपा स्वच्छता एम्बेसेडर पुखराज दशोरा, रमेश काबरा मौजूद थे।
hin_Deva hin_Deva hin_Deva hin_Deva